ميراوس

حيات الله خان چې په ميراوس مشهور وو، يو پښتون ټوکمار، سندرغاړی او ممثل وو چې د ۱۹۵۵ زېږديز کالFamous Pashto comedian Mirawas passes away کې د خيبر پښتونخوا د چارسدې، اشنغر  په تنگي ملاخېل کلي کې زېږېدلی وو.
ميراوس د ښوونځي له دوره په ټوکو ټکالو کې مشهور وو او ځانگړی شهرت يې درلود 
ميراوس د پنځه لسيزو څخه زيات په گڼ شمېر ،تلوېزيونونو راډيوگانو، ۵۰۰ زياتې کېسټې او ۸۰۰ کوميډي البومونه د خپلو مينه والو لپاره وړاندې کړې دي چې له پاکستانه علاوه يې د نړۍ په ۲۰ نورو بېلابېلو هېوادونو کې د خپلو مينه والو لپاره بېلابېلې خپرونې هم ترسره کړي.
هغه په وروستيو کې له گڼ شمېر مالي ستونزو سره مخامخ وو، چې بلاخره د ۲۰۲۵زېږديز کال د اپرېل په ۳مه نېټه د ۷۰ کالو په عمر د شکر ناروغۍ له کبله مړ شو.
 شخصي ژوند 
ميرواس په ۱۹۵۵ زېږديز کال د خيبرپښتونخوا د چارسدې په تنگي ملاخېل سيمه کې زېږېدلی وو، د ده په وينا چې په پېژندپاڼه کې يې زېږون نېته ۱۹۴۸ زېږديز ليکل شوې چې ناسمه ده او دقيقه يې ۱۹۶۰ زېږديز کال دی(شايد ټوکې يې کړې وي)  ميراوس دوه ودونه کړې وو، چې کشرۍ مېرمن يې وفات شوې، ټول لس اولادونه لري چې له هغې ډلې يې شپږ زامن او څلور لوڼې دي.
ميراوس په دې وروستيو کې په مومندو کې يو مېلمستون جوړ کړی وو، چې په دېوالونو يې د نشه يي توکو ضد شعارونه ليکل شوي وو.
 زده کړې 
ميراوس وايي لومړنۍ زده کړې مې په خپل کلي گل اباد کې کړې دي چې په اتم ټولگي کې نهه وارې ناکام شوی يم، ځکه د زده کړو پرځای مې ټوکو ټکالو سره مينه ډېره وه.

 هنري ژوند 
ميراوس له ماشومتوبه يو ښه ټوکمار وو، کله چې هغه په نهم ټولگي کې وو، د هغه ټوکې دومره مشهوره وې چې د شاوخوا ښوونځيو زده کوونکي به د هغه د ټوکو نندارو ته ورتلل، د ۱۹۸۰ مو کلونو په اوږدو کې هغه په پاکستان تلوېزيون (PTV) کې د نشه يي توکو پرضد د ټوکو او طنز له لارې د ځوانانو د پوهاوي لپاره يو کمپاين پيل کړ.

 مړينه 
ميراوس چې په دې وروستيو کې د شکر له ناروغۍ رنځېده د ۲۰۲۵ زېږديز کال د اپريل مياشتې په ۳مه نېټه مازيگر ناوخته د ۷۰ کالو په عمر مړ شو چې جنازه يې د خیبر پښتونخوا په چارسده کې په خپله پلرنۍ هدیره کې خاورو ته وسپارل شوه.
 داهم وگورئ 
 سرچينې